明 唐寅 《自诗词》

《集贤宾》。红楼画阁天缥缈，玉人乘月吹箫。一曲凉州声袅袅，到此际离愁多少。青鸾信杳，魂梦断十洲三岛。春色老，看满地桐花风扫。闲庭细草天色暝，箫箫风雨清明。万斛春愁兼酒病，偏不肯容人苏醒。残花弄影，明日是满枝青杏。金钏冷，罗袖上泪沾红粉。冰肌玉骨香旖旎，藕花深处亭池。碧玉阑干谁共倚，辜负了凉风如水。光阴捻指，又早是破瓜年纪。鸾镜里，只怕道崔徽憔悴。春深小院飞细雨，杏花消息何如。报道东君连夜去，须索要圈留他住。金杯满举，怎不念红颜春树。君看取，青塜上牛羊无主。 锦衣公子